Meer belangrik vir ons is dat 'n manskoshuis in 1947 op die kampus van die Universiteit van die Oranje Vrystaat geopen het wat na die groot staatsman vernoem is. (Nou net Universiteit van die Vrystaat).
Reitz, as een van die oudste koshuise op die kampus tot 2008, het ‘n besondere rol in die geskiedenis van die UV gespeel en 'n substantiewe bydrae tot die beeld van die UV as 'n tersiêre instelling van wêreldgehalte gelewer. Reitz se unieke kultuur en samehorigheidsgevoel, het bekende Suid-Afrikaners gelewer. Formidabele akademici, politici, kulturele leiers en sportmanne wat alumni van Reitz was, het hulle deeglik op nasionale en internasionale vlak laat geld.
Hierdie koshuis het 'n tuiste geword vir baie studente waar lewenslange bande gesmee is en 'n unieke 'kultuur' gevorm is.